স্বাস্থ্য শিক্ষা অধিদপ্তর

স্বাস্থ্য শিক্ষা অধিদপ্তর স্বাস্থ্য ও পরিবার কল্যাণ মন্ত্রণালয়ের অধীনস্থ একটি সরকারি প্রতিষ্ঠান। মানসম্মত মেডিকেল শিক্ষা সমুন্নত রাখা, মেডিকেল শিক্ষার আধুনিকায়ন ও স্নাতকোত্তর পর্যায়ের শিক্ষা ব্যবস্থা সমুন্নত রাখতে এই অধিদপ্তর গঠন করা হয়।

 ইতিহাস 
২৪ নভেম্বর, ২০১৯ সালে স্বাস্থ্য অধিদপ্তরকে দুই ভাগ করে চিকিৎসা শিক্ষা বিভাগের জন্য "স্বাস্থ্য শিক্ষা অধিদপ্তর" নামে আলাদা অধিদপ্তর গঠন করে স্বাস্থ্য শিক্ষা ও পরিবার কল্যাণ বিভাগের হাতে ন্যস্ত করে স্বাস্থ্য ও পরিবার কল্যাণ মন্ত্রণালয়। স্বাস্থ্য শিক্ষা অধিদপ্তর স্বাস্থ্য শিক্ষা সংক্রান্ত সব প্রতিষ্ঠানের অ্যাকাডেমিক, প্রশাসনিক, উন্নয়ন ও গবেষণার বিষয়গুলো দেখভালের পাশাপাশি সরকারি-বেসরকারি মেডিকেল কলেজ, ম্যাটস ও হেলথ টেকনোলজিসহ স্বাস্থ্য সংক্রান্ত সব শিক্ষাপ্রতিষ্ঠান এ অধিদপ্তরের অধিভুক্ত।

 গঠন 

 মহাপরিচালক: ১ জন
 অতিরিক্ত মহাপরিচালক: ২ জন
 পরিচালক: ৮ জন
 উপ-পরিচালক: ৭ জন
 সহকারী পরিচালক: ১৩ জন

সহ মোট ১৪৯টি পদ সৃষ্টি ও আগের চিকিৎসা শিক্ষা বিভাগের ২৯টি পদসহ মোট ১৭৮টি পদ নিয়ে স্বাস্থ্য শিক্ষা অধিদপ্তর গঠন করা হয়।

 অধীনস্থ প্রতিষ্ঠানসমূহ 

 সরকারি প্রতিষ্ঠানসমূহ 
 ৩৭টি সরকারি মেডিকেল কলেজ ও আর্মড ফোর্সেস মেডিকেল কলেজ
 ঢাকা ডেন্টাল কলেজ ও ৮টি ডেন্টাল ইউনিট
 ২৮টি পোস্ট গ্র্যাজুয়েট প্রতিষ্ঠান
 সরকারি হোমিওপ্যাথিক মেডিকেল কলেজ ও হাসপাতাল
 ১৬টি মেডিকেল এ্যাসিস্ট্যান্ট ট্রেনিং স্কুল (ম্যাটস্)
 ২৩ টি ইনস্টিটিউট অফ হেলথ টেকনোলজি (আইএইচটি)
 সেন্টার ফর মেডিকেল এডুকেশন
 সরকারি ইউনানী ও আয়ুর্বেদিক মেডিকেল কলেজ ও হাসপাতাল, ঢাকা
 সরকারি ইউনানী ও আয়ুর্বেদিক মেডিকেল কলেজ ও হাসপাতাল, সিলেট

 বেসরকারি প্রতিষ্ঠানসমূহ 
 ৭১টি মেডিকেল কলেজ
 ৫টি আর্মি মেডিকেল কলেজ
 ১২টি ডেন্টাল কলেজ
 ১৪টি ডেন্টাল ইউনিট
 ১৩টি স্বায়ত্বশাসিত ও পোস্ট গ্র্যাজুয়েট প্রতিষ্ঠান
 ২০০টি মেডিকেল এসিস্ট্যান্ট ট্রেনিং স্কুল (ম্যাটস্)
 ৯৭টি  ইনস্টিটিউট অফ হেলথ টেকনোলজি (আইএইচটি)

 আরো দেখুন 
 স্বাস্থ্য ও পরিবার কল্যাণ মন্ত্রণালয় (বাংলাদেশ)
 স্বাস্থ্য শিক্ষা ও পরিবার কল্যাণ বিভাগ

তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:২০১৯-এ বাংলাদেশে প্রতিষ্ঠিত
বিষয়শ্রেণী:বাংলাদেশ সরকারের অধিদপ্তর